CELEX: 62019CN0629
Language: mt
Date: 2019-08-23 00:00:00
Title: Kawża C-629/19: Talba għal deċiżjoni preliminari mressqa mil-Landesverwaltungsgericht Steiermark (l-Awstrija) fit-23 ta’ Awwissu 2019 – Sappi Austria Produktions-GmbH & Co KG u Wasserverband “Region Gratkorn-Gratwein”

25.11.2019   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 399/23
            
         
      Talba għal deċiżjoni preliminari mressqa mil-Landesverwaltungsgericht Steiermark (l-Awstrija) fit-23 ta’ Awwissu 2019 – Sappi Austria Produktions-GmbH & Co KG u Wasserverband “Region Gratkorn-Gratwein”
      (Kawża C-629/19)
      (2019/C 399/27)
      Lingwa tal-kawża: il-Ġermaniż
      
         Qorti tar-rinviju
      
      Landesverwaltungsgericht Steiermark
      
         Partijiet fil-kawża prinċipali
      
      
         Rikorrenti: Sappi Austria Produktions-GmbH & Co KG, Wasserverband “Region Gratkorn-Gratwein”
      
         Konvenut: Landeshauptmann von Steiermark
      
         Domandi preliminari
      
      
                  1)
               
               
                  Il-ħama tad-dranaġġ għandu jitqies bħala skart, fid-dawl tal-eċċezzjoni tal-Artikolu 2(2)(a) tad-Direttiva 2008/98 tal-Parlament Ewropew u tal-Kunsill tad-19 ta’ Novembru 2008 dwar l-iskart u li tħassar ċerti Direttivi (1), moqrija flimkien mad-Direttiva tal-Kunsill 91/271/KEE tal-21 ta’ Mejju 1991 dwar it-trattament ta’ l-ilma urban mormi u/jew id-Direttiva dwar il-ħama tad-dranaġġ fil-verżjoni tar-Regolament (KE) Nru 1137/2008 tal-Parlament Ewropew u tal-Kunsill tat-22 ta’ Ottubru 2008 (2)?
               
            
                  2)
               
               
                  Fil-każ li għall-ewwel domanda ma tkunx diġà ngħatat risposta fin-negattiv:
                  
                               
                           
                           
                              L-Artikolu 6(1) tad-Direttiva 2008/98 tal-Parlament Ewropew u tal-Kunsill tad-19 ta’ Novembru 2008 dwar l-iskart u li tħassar ċerti Direttivi jippermetti li sustanza tiġi kklassifikata bħala prodott sekondarju fis-sens tal-kunċett ta’ skart fid-dritt tal-Unjoni jekk, għal raġunijiet tekniċi, jiżdiedu ma’ din is-sustanza f’proporzjon limitat sustanzi oħra li, fin-nuqqas, ikollhom jitqiesu li huma skart, meta dan ma jkollux effett fuq il-kompożizzjoni tas-sustanza fit-totalità tagħha u jkun ta’ vantaġġ sinjifikattiv għall-ambjent?
                           
                        
            
         (1)  ĠU 2008, L 312, p. 3.
      
         (2)  ĠU 2008, L 311, p. 1.